b'\n_START_ARTICLE_\nKyl\xc3\xa4nlampi (Ikaalinen)\n_START_SECTION_\nMaantietoa\n_START_PARAGRAPH_\nLampi on 200 metri\xc3\xa4 pitk\xc3\xa4, 100 metri\xc3\xa4 leve\xc3\xa4 ja sen pinta-ala on 1,1 hehtaaria. Se sijaitsee viljelymaiseman keskell\xc3\xa4 mets\xc3\xa4saarekkeessa ja siihen laskee yksi mets\xc3\xa4oja. Lammesta laskee 400 metri\xc3\xa4 pitk\xc3\xa4 laskuoja, joka yhtyy valtaojaan ennen laskemistaan Kyr\xc3\xb6sj\xc3\xa4rveen Penijoenlahteen. Noin 100 metri\xc3\xa4 id\xc3\xa4ss\xc3\xa4 sen ohittaa kyl\xc3\xa4tie, jonka varrella sijaitsee useita maatiloja tiiviiss\xc3\xa4 rykelm\xc3\xa4ss\xc3\xa4. Lammen 500 metri\xc3\xa4 pitk\xc3\xa4lle rantaviivalle ei ole rakennettu eik\xc3\xa4 sille johda muita tiet\xc3\xa4 kuin mit\xc3\xa4 maatilojen pihapiiriss\xc3\xa4 muutenkin on.\n_START_SECTION_\nHistoriaa\n_START_PARAGRAPH_\nVuoden 1800 isojakokartassa lampea kutsuttiin nimell\xc3\xa4 "Lammi". Lammin l\xc3\xa4hiymp\xc3\xa4rist\xc3\xb6ss\xc3\xa4 on paljon peltoja ja niittyj\xc3\xa4, mutta lammelle ei ole silloin piirretty laskuojaa. Vuoden 1872 vesij\xc3\xa4t\xc3\xb6n jakokartassa n\xc3\xa4kyy, miten V\xc3\xa4h\xc3\xa4-R\xc3\xb6yhi\xc3\xb6n kyl\xc3\xa4n "Lammin" rantojen vesij\xc3\xa4tt\xc3\xb6 jaetaan eri osakkaiden kesken. Nyt lammelle on piirretty laskuoja.'